भुटानिज कम्युनिटी मेल्टन शाखाले आयोजना गरेको दसैंं तिहार कार्यक्रम भाषण कम र बिभिन्न देशका समूहले आ-आफ्नो संस्कृति झल्काउने गरी नाचगान, देउसीभैलो, कृष्ण कन्सियसनेस अन्तराष्ट्रिय संस्था इस्कनद्धारा भजन किर्तन जस्ता बिभिन्न कार्यक्रम सहित भब्यताका साथ सम्पन्न गरेको छ ।
संस्थाका अध्यक्ष्य कुबिर खनलद्धारा स्वागत मन्तब्य ब्यक्त र उपाध्यक्ष केदार दुलालद्धारा धन्यवाद ज्ञापन गरिएको उक्त कार्यक्रममा प्रमुख अतिथिको रुपमा मेयर बब टर्नरले यस किसिमका बहुसांस्कृतिक कार्यक्रमहरुको पछाडि आफूहरु सधै रहने र सक्दो सहयोग गर्ने बताउनु भयो ।
कार्यक्रममा नेपाली, भुटानी, म्यासाडोनियन, साउथ सुडान, सामोअन कम्युनिटीहरुले आ-आफ्नो संस्कृति झल्काउने नाचहरु प्रदर्शन गरेका थिए । कृष्ण कन्सियसनेस अन्तराष्ट्रिय संस्था इस्कनद्धारा दुई प्रस्तुतिमध्ये स-साना नानीहरुको प्रस्तुतिले सबैको ध्यान तानेको थियो । अन्तमा सामूहिक नाचको कार्यक्रमपछि देउसीभैलोको कार्यक्रम थियो जस्मा मेयर, उपमेयर लगायत सबै देशका प्रतिनिधिहरु सहभागी भएका थिए ।
तपाईले न्युज एनआरएन डट कमको ' एन्ड्रोईड एप्स ' डाउनलोड गर्नसक्नु हुनेछ | हामी सामाजिक संजाल फेसबुक र ट्वीटरमा पनि छौं |